Limburgs

't Limburgs is e Nederfrankische streektoale die weirdt gesprookn in Belgisch Limburg, Hollands Limburg en ôok in 't dêel van Noordreyn-Westfoaln (Duutsland) die an Hollands Limburg grenst (doar Zuud-Nederfrankisch genoemd). 

In 't Limburgs zelve zyn der ook nog vee verschilln, die deur isoglossn (de Benratherlinie en de Uerdinger linie) weirdn geschid. Der zyn verre 2 miljoen Limburgssprekers.

 Fransche en Duutsche invloedn 
Deurda Limburg centroal ligt tussn Vrankryk, Holland en Duutsland en van alle drie dêel uut makte, is 't nie verwonderlik da z' invloed g'hed hèin ip de Limburse toale.

Enigste vôorbêeldn:

 hui (Frans aujourd'hui) - vandoage
 rappeleren (Frans rappeler) - rappeleern, herinnern
 avvensere (Frans avancer) - avanseern, avveseern, voruutgoan

Achter d'ofschiddienge van België van 't Verenigd Keuninkryk der Nederlandn vergrôotte den invloed van 't Frans ip 't Limburgs zelfs nog mêer. Ze gebruukn bevoorbeeld (lik in 't West-Vlams) remorque, compteur, embrayage, kader, camion, facteur en madame.

 Limburgse termen 
Enigte Limburgse woordn en under vertoalienge noa 't West-Vlams:
 allegaal/allelein/tótmem: ol gelyk
 breêr: pôorte
 dao: doa
 de koel: de mynn
 egg/essig: azyn
 gezèt/tsiedòng: gazette 
 graaf: berm
 hie/hië/hei: hiere
 Hollès(j): AN 
 humme: hemde
 huuj: vandoage
 kalle/moele: klappn
 kan(z)jel: dakgote
 kolef/koalèf/mostem: groenselhof
 krevat: plastrong
 loetsj: tute (vo baby's)
 miemel: zoage
 moôs: kool (groensel,  greun moos is groene kool)
 neij(e)/nèj(e)/nein (uutsproake: n-ei-n, nie n-ai-n): nêen
 poôr: poret
 Pruus(j): Duutser (letterlik: Pruus)
 sjaegele: slingern, zigzaggn
 sjink: (rauwe) hespe
 sjtuùts: steirt
 tob/top/iëker (Moasmechels): oaker, selle, êmer
 ummer: altyd, alsan
 un: andjoen 
 vreigele/vreijele/sjtechele (Middn-Limburgs en Moasmechels): zwoar discuteern over niet belangryk
 zjwaegel: sulfer

Categorie:Nederfrankische toale
Categorie:Toale in Olland
Categorie:Hollands Limburg
Categorie:Toale in Vloandern
Categorie:Belgisch Limburg
Categorie:Toale in Wallonië
Categorie:Luuk (provinsje)